alexandrainst/scandi-wiki huggingface dataset:
Cantabroplectus

Cantabroplectus er en gruppe (slekt) av biller som hører til underfamilien køllebiller (Pselaphinae) i den store familien kortvinger (Staphylinidae).

Levevis 
Arten lever i jorda.

Utbredelse 
Slekten er utbredt i det nordvestlige Spania.

Systematisk oversikt 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien køllebiller Pselaphinae Latreille, 1802
 Stammen Euplectini LeConte, 1862
 Slekten Cantabroplectus Struyve, 2018
 Cantabroplectus pas Struyve, 2018

Referanser

Eksterne lenker 

 

Køllebiller
Biller formelt beskrevet i 2018
Spanias insekter
Dariush Eghbali

Dariush Eghbali (persisk: داریوش اقبالی) født den 4. februar 1951 i Teheran, er en persisk (iransk) sanger. Han regnes som en av de mest populære iranske sangerne på flere tiår.

Biografi
Dariush ble født i Teheran av foreldre fra Øst-Aserbajdsjan 4. februar 1951. Han tilbrakte sine første år i Øst-Aserbajdsjan, Karaj og Kurdistan-provinsen i Iran. Hans musikalske talent ble først anerkjent i en alder av ni da han dukket opp på scenen på skolen sin. Dariush ble introdusert for publikum i en alder av 20 gjennom iransk nasjonal TV . Han fikk popularitet for sangen sin "Ikke fortell meg at du elsker meg". (persisk: به من نگو دوست دارم be man nagu duset dāram)
Han forlot Iran i 1978 og ble en del av den diasporiske musikkscenen i Los Angeles. Arbeidet hans består av over 208 sanger fordelt på over 27 album. Han har også spilt i to iranske filmer. Dariushs sang "Dastaye To (Dine hender)" ble kåret til den mest varige sangen i iransk musikkhistorie av Manoto TV.

Referanser

Eksterne lenker 
 
 
 

Iranske sangere
Thesium

Thesium er en gruppe (slekt) av biller som hører til underfamilien køllebiller (Pselaphinae) i den store familien kortvinger (Staphylinidae).

Utbredelse 
Slekten er utbredt i Nord-Amerika.

Systematisk oversikt 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien køllebiller Pselaphinae Latreille, 1802
 Stammen Trichonychini 
 Understammern Panaphantina Jeannel, 1950
 Slekten Thesium Casey, 1884
 Thesium cavifrons (LeConte, 1863)
 Thesium pearcei Park in Park, Wagner and Sanderson, 1976

Eksterne lenker 
 

Køllebiller
Biller formelt beskrevet i 1884
Aboeurhexius

Aboeurhexius er en slekt av små, fint hårete, rødlige eller brunlige køllebiller.

Utseende 
Små (ca. 2 millimeter), avlange, blankt brunlige køllebiller. Hodet er nokså stort og bredt med middelsstore fasettøyne. Antennene er omtrent så lange som hode + pronotum, kraftige, med en markert, to-leddet klubbe ytterst. Pronotum er mer eller mindre hjerteformet med en markert midtfure. Dekkvingene er nokså korte, rundede med flere lengdefurer. Det meste av bakkroppen blir ikke dekket av dekkvingene. Beina er middels lange med noe klubbeformede lår.

Utbredelse 
Arten er bare kjent fra ett enkelt eksemplar, innsamlet i San Luis Potosí, Mexico.

Systematisk inndeling  

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae
 Overstammen Euplectitae
 Gruppen Trogastrini Jeannel, 1949
 Understammen Trogastrina Jeannel, 1949
 Slekten Aboeurhexius O. Park, 1952
 Aboeurhexius crenulatus O. Park, 1952

Referanser

Eksterne lenker 
 

Køllebiller
Biller formelt beskrevet i 1952
Mexicos insekter
Golasidius

Golasidius er en slekt av små, rødlige eller brunlige biller.

Utseende

Levevis 
De voksne billene finnes gjerne i råtnende plantemateriale, som kompost, løvstrø, under bark eller lignende.

Utbredelse 
Slekten er utbredt i Chile.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae
 Overstammen Faronitae - bare én undergruppe:
 Gruppen Faronini Raffray, 1890
 Slekten Golasidius Jeannel, 1962
 Golasidius heteromorphus Jeannel, 1963
 Golasidius microps Jeannel, 1962

Referanser

Eksterne lenker 
 

Køllebiller
Biller formelt beskrevet i 1962
Chiles insekter
Hans Fabian Wullenweber

Hans Fabian Wullenweber (født 1967) er en dansk  filmregissør, manusforfatter og filmprodusent.

Wullenweber er utdannet fra Den Danske Filmskole i 1997. Hans første spillefilm var Klatretyven fra 2002, som innbrakte ham  Robertprisen for årets barne- og familiefilm.

Filmografi

Filmer 
 2019: Ninna (Regi)  
 2011: Bora Bora (Regi og manuskript.)
 2007: Cecilie  (Regi)
 2003: Tvilling (Regi og manuskript, manus sammen med Janus Nabil Bakrawi.)
 2002: Klatretyven (Idé og regi)

TV-serier 
 2013–2022 Badehotellet (Regi)  
 2010: Livvaktene  (Regi, to episoder)
 2007: Forbrytelsen  (Regi, ni episoder)

Referanser

Eksterne lenker 
 

Danske regissører
Danske filmprodusenter
Danske manusforfattere
Robertprisen for årets barne- og familiefilm
Personer fra Roskilde
Xybaris

Xybaris er en gruppe (slekt) av biller som hører til underfamilien køllebiller (Pselaphinae) i den store familien kortvinger (Staphylinidae).

Utbredelse 
Slekten ser bare ut til å være kjent fra Brasil.

Systematisk oversikt 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien køllebiller Pselaphinae Latreille, 1802
 Gruppen Brachyglutini Raffray, 1904
 Slekten Xybaris Reitter, 1882
 Xybaris atomaria Raffray, 1904
 Xybaris excisa Raffray, 1909
 Xybaris quadraticeps Raffray, 1904
 Xybaris sahlbergi Reitter, 1883
 Xybaris spiniceps Reitter, 1882
 Xybaris triangulifera (L.W.Schaufuss, 1887)
 Xybaris troglocera Reitter, 1882

Eksterne lenker 
 

Køllebiller
Biller formelt beskrevet i 1882
Brasils insekter
Andreas Skovgaard

Andreas Skovgaard Larsen (født 27. mars 1997) er en dansk fotballspiller som spiller for .

Referanser

Eksterne lenker 
 

Danske fotballspillere
Utenlandske fotballspillere i Norge
Fotballspillere for Farum BK
Fotballspillere for FC Nordsjælland
Fotballspillere for SC Heerenveen
Fotballspillere for Örebro SK
Fotballspillere for SK Brann
Emma Raducanu

Emma Raducanu (født 13. november 2002 i Toronto i Canada) er en britisk profesjonell tennisspiller fra Bromley, som i februar 2022 var ranket som den 12. beste spilleren på WTAs verdensranking. Hennes far er rumensk og hennes mor er kinesisk.

Hun har vunnet én WTA-tittel, som også er hennes beste resultat i Grand Slam-sammenheng – seieren fra US Open 2021.

Referanser

Eksterne lenker 
 

Britiske tennisspillere
Order of the British Empire (MBE)
US Open-vinnere (tennis)
Personer fra Bromley
Personer fra Toronto
William Clauson

William Clauson (1930–2017) var en amerikansk visesanger og gitarist.

Clauson ble født i Ohio, USA av immigranter fra Sverige. Han var også i perioder bosatt i Sverige.

Clauson befattet seg mest med barnesanger, amerikansk og britisk folkmusikk samt latinamerikanske sanger. Han gjorde også en del tolkninger av Bellman og Taube. Hans inspirasjonskilde var Burl Ives. Han utgav over 40 album. Dette inkluderer Folk Songs and Ballads (1957), Click Go the Shears (1960), Stories in Song (1961), William Clauson sjunger Carl Michael Bellman (1963) og William Clauson Sings With His Latin American Trio Los Guaramex (1965).

Han bodde de siste årene i Tijuana, Mexiko.

Referanser 

Personer fra Ashtabula County i Ohio
Sangere fra USA
Visesangere
Reginald Rose

Reginald Rose (1920–2002) var en amerikansk dramatiker og manusforfatter for film og TV. Som forfatter tok han ofte for seg sosiale og politiske tema som var kontroversielle i samtiden.

Han debuterte som manusforfatter for fjernsyn med Bus to Nowhere i 1950 som ble vist i antologiserien Studio One. Han er mest kjent for skuespillet Twelve Angry Men som han skrev for fjernsyn i 1954. Stykket ble filmatisert som 12 edsvorne menn med Sidney Lumet som regissør. Han huskes også som skaper av drama- og kriminalserien Forsvarsadvokatene. På 1970- og 1980-tallet var han manusforfatter på flere britiske actionfilmer som blant annet The Wild Geese, Sjøulvene, og Wild Geese II.

Rose var gift to ganger.

Skuespill 

 The Porcelain Year (1950)
 Twelve Angry Men (1954)
 Sacco-Vanzetti Story (1960)
 Black Monday (1962)
 Dear Friends (1968)
 This Agony, This Triumph (1972)

Referanser

Eksterne lenker 

 

Personer fra New York City
Manusforfattere fra USA
Dramatikere fra USA
Kunståret 2023

Kunståret 2023 er en oversikt over hendelser, fødte og avdøde kunstnerpersonligheter i 2023.

Hendelser
 Veszprém europeisk kulturhovedstad.
 Sjusja er kulturhovedstad i den tyrkiske verden.
 Komrat er kulturhovedstad i Samveldet av uavhengige stater.

Verk

Utstillinger

Priser

Dødsfall

Eksterne lenker
Den utrolige historien om den kjempestore pæra (film)

Den utrolige historien om den kjempestore pæra (orig. Den utrolige historie om den kæmpestore pære) er en dansk animasjonsfilm fra 2017 om elefanten Sebastian og katten Mitcho. Filmen er regissert av Philip Einstein Lipski, Jørgen Lerdam og Amalie Næsby Fick basert på Jakob Martin Strids barnebok med samme navn. Manuskriptet er ved Philip Einstein Lipski, Amalie Næsby Fick og Bo Hr. Hansen.

Filmen fikk gode anmeldelser og ble solgt til over 30 land.

Danske stemmer 
 Alfred Bjerre Larsen som Sebastian
 Liva Elvira Magnussen som Mitcho
 Peter Frödin som professor Glykose
 Henrik Koefoed som borgermester JB
 Peter Plaugborg som viseborgermester Kvist
 Søren Pilmark som Ulysses Karlsen
 Jakob Oftebro som piratkapteinen
 Peter Zhelder som bodegapiraten
 Bjarne Henriksen som oldefar
 Peter Aude som oberst Rekyl

Priser 
Under utdelingen av Robert i 2018 vant filmen Robertprisen for årets barne- og familiefilm og prisen for årets tilrettelagte manuskript.

Referanser

Eksterne lenker 
 

Filmer fra 2017
Danske animasjonsfilmer
Robertprisen for årets barne- og familiefilm
Anatolij Bibilov

Anatolij Iljitsj Bibilov (ossetisk: Бибылты Ильяйы фырт Анатолий), født 6. februar 1970, er en russisk og sør-ossetisk offiser og politiker som er president i den delvis anerkjente, men de facto selvstendige republikken Sør-Ossetia. Han ble valgt for en periode på fem år i presidentvalget 9. april 2017 og innsatt i embetet 21. april 2017.

Biografi 
Bibilov ble født i den sovjetiske oblast Sør-Ossetia i Den georgiske sosialistiske sovjetrepublikk. Han tok militær utdannelse og deltok i de fredsbevarende styrkene i Sør-Ossetia på 1990-tallet. Fra 1998 til 2008 deltok han igjen i de sør-ossetiske fredsbevarende styrkene. Han deltok aktivt på Sør-Ossetias side mot den georgiske hæren under krigen i 2008.

Fra oktober 2008 var han statsråd for sikkerhet, og han stilte som presidentkandidat for Enhetspartiet ved valget i 2011. Der fikk han flest stemmer i første valgomgang, men i andre valgomgang tapte han mot Alla Dzhioyeva. Dette valget ble imidlertid annullert av Sør-Ossetias høyesterett. Bibilov stilte ikke som kandidat ved valget i 2012. Ved dette valget ble Leonid Tibilov valgt til president. Han ble i 2014 valgt til president i Sør-Ossetias parlament. Han var også leder for partiet Forent Ossetia som ved parlamentsvalget i 2014 fikk 20 av 34 seter i parlamentet.

Bibilov stilte som partiets presidentkandidat ved valget i 2017. Han vant presidentvalget med 54,8% av stemmene i første valgomgang og ble innsatt som president 21. april 2017. Innsettelsen skjedde i nærvær av representanter fra Russland, Nagorno-Karabakh og de ukrainske utbryterrepublikkene Donetsk og Luhansk Bibilov er tilhenger av at Sør-Ossetia slutter seg til Den russiske  føderasjon.

Referanser 

Sør-Ossetia
Spelaeobythus

Spelaeobythus er en slekt av små, rødlige eller brunlige køllebiller.

Utseende 
Små (ca. 2 millimeter), nærmest pæreformede, blanke, blinde, gulbrune køllebiller.

Levevis 
Artene lever i huler.

Utbredelse 
Slekten er utbredt i hulesystemer i Nord-Makedonia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae
 Overstammen Goniaceritae
 Gruppen Bythinini Raffray, 1890
 Understammen Machaeritina Jeannel, 1950 - lever i huler
 Slekten Spelaeobythus Löbl, 1965
 Spelaeobythus regulis Löbl, 1965

Referanser

Eksterne lenker 

 

Køllebiller
Biller formelt beskrevet i 1965
Nord-Makedonias insekter
Paryphantellus

Paryphantellus er en slekt av små, rødlige eller brunlige køllebiller.

Utseende

Levevis 
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.

Utbredelse 
Slekten er utbredt i Afrika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae
 Overstammen Goniaceritae
 Gruppen Proterini Jeannel, 1949
 Slekten Paryphantellus Jeannel, 1951
 Paryphantellus bergmansi Jeannel, 1953
 Paryphantellus carinicollis Jeannel, 1960
 Paryphantellus cornutus Jeannel, 1953
 Paryphantellus fracticornis Jeannel, 1960
 Paryphantellus latipennis Jeannel, 1951
 Paryphantellus leleupi Jeannel, 1953
 Paryphantellus mulengensis Jeannel, 1960
 Paryphantellus opacus Jeannel, 1956
 Paryphantellus trifossus Jeannel, 1956

Referanser

Eksterne lenker 
 

Køllebiller
Biller formelt beskrevet i 1951
Sabarhytus

Sabarhytus er en slekt av små, rødlige eller brunlige køllebiller.

Utseende 
Små (ca. 1,5-2 millimeter), brune køllebiller. Antennene er lange og kraftige, gjerne lenger enn kroppen, uten en definert klubbe. Hodet er rundet med litt utstående fasettøyne, pronotum klokkeformet. Dekkvingene er jevnt utvidet bakover. Beina er forholdsvis lange og tynne.

Levevis 
De voksne billene finnes gjerne i råtnende plantemateriale, som kompost, løvstrø, under bark eller lignende.

Utbredelse 
Slekten er utbredt på Borneo (Sabah).

Systematisk inndeling  

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae
 Overstammen Pselaphitae
 Gruppen Arhytodini Raffray, 1890
 Slekten Sabarhytus Löbl, 2000
 Sabarhytus kinabalu Löbl, 2000

Referanser

Eksterne lenker 
 

Køllebiller
Biller formelt beskrevet i 2000
Borneos insekter
Ctenistodes

Ctenistodes er en utdødd slekt av små, rødlige eller brunlige biller som blir plassert i familien kortvinger.

Utbredelse i tid og rom 
Arten er beskrevet fra baltisk rav som stammer fra eocen-tiden.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae
 Overstammen Pselaphitae
 Stammen Ctenistini Blanchard, 1845
 Slekten †Ctenistodes L.W. Schaufuss, 1890 
 †Ctenistodes claviger L.W. Schaufuss, 1890

Referanser

Eksterne lenker 
 

Køllebiller
Biller formelt beskrevet i 1890
Fossile insekter
Pselaphorites

Pselaphorites er en slekt av små, rødlige eller brunlige køllebiller.

Utseende 
Små, spinkle, blanke, gjerne rødlige køllebiller. Slekten kjennes særlig på at hodet er noe snuteformet forlenget, betydelig lengre enn bredt. Antennene er lange og kraftige.

Levevis 
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.

Utbredelse 
Slekten er utbredt i Afrika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae Latreille, 1802
 Overstammen Pselaphitae
 Gruppen Pselaphini Latreille, 1802
 Slekten Pselaphorites Jeannel, 1952
 Pselaphorites abdominalis Jeannel, 1953
 Pselaphorites angustipennis Jeannel, 1952
 Pselaphorites bambuseti Jeannel, 1952
 Pselaphorites bergmansi Jeannel, 1953
 Pselaphorites carinatus Jeannel, 1952
 Pselaphorites dufaulti (Jeannel, 1955)
 Pselaphorites globulicollis Jeannel, 1952
 Pselaphorites kayovensis Jeannel, 1955
 Pselaphorites longicollis Jeannel, 1953
 Pselaphorites lowetti Jeannel, 1955
 Pselaphorites marginalis Jeannel, 1953
 Pselaphorites microphtalmus Jeannel, 1953
 Pselaphorites ocellifer Jeannel, 1952
 Pselaphorites scaphoides Jeannel, 1952
 Pselaphorites scapularis Jeannel, 1952
 Pselaphorites silvaticus Jeannel, 1952
 Pselaphorites silvicola Jeannel, 1953
 Pselaphorites zoiai Castellini, 1997

Referanser

Eksterne lenker 

 

Køllebiller
Biller formelt beskrevet i 1952
Machadoites

Machadoites er en slekt av små, rødlige eller brunlige køllebiller.

Utseende 
Små, langbeinte, brunlige køllebiller. Slekten utmerker seg ved at antennenes ytre ledd har påfallende groper eller andre modifikasjoner.

Levevis 
Denne arten er knyttet til termitter.

Utbredelse 
Slekten er utbredt i Afrika (Angola).

Systematisk inndeling  

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae
 Overstammen Pselaphitae
 Gruppen Tmesiphorini Jeannel, 1949
 Slekten Machadoites Jeannel, 1951
 Machadoites termitophilus Jeannel, 1951

Referanser

Eksterne lenker 
 

Køllebiller
Biller formelt beskrevet i 1951
Angolas insekter
Zeatyrus

Zeatyrus er en slekt av små, rødlige eller brunlige køllebiller.

Utseende 
En liten, blank, brunlig køllebille. Antennene er middels lange med en tre-leddet klubbe, palpene har et stort, rødlig ytterste ledd. Pronotum, dekkvingene og bakkroppen er rundede og hvelvede, slik at billen kan minne om en maur.

Levevis 
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.

Utbredelse 
Arten lever på New Zealand.

Systematisk inndeling

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae
 Overstammen Pselaphitae
 Stammen Tyrini Reitter, 1882
 Understammen Tyrina
 Slekten Zeatyrus Sharp, 1881
 Zeatyrus lawsoni Sharp, 1881

Referanser

Eksterne lenker 
 

Køllebiller
Biller formelt beskrevet i 1881
New Zealands insekter
Collartium

Collartium er en slekt av biller som lever av og på sopp. De hører til underfamilien dråpebiller (Scaphidiinae) i den artsrike familien kortvinger (Staphylinidae).

Utseende 
Små (1,5 – 2 mm), ovale, svært blanke biller, brune eller svarte.

Levevis 
Disse billene er knyttet til sopp.

Utbredelse 
Artene er beskrevet fra Den demokratiske republikken Kongo.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien dråpebiller, Scaphidiinae Latreille, 1807
 Stamme Scaphisomatini Casey, 1893
 Slekten Collartium Pic, 1928
 Collartium irregulare Pic, 1928

Referanser

Eksterne lenker 
 

Dråpebiller
Biller formelt beskrevet i 1928
Den demokratiske republikken Kongos insekter
Neoxus

Neoxus er en gruppe (slekt) av biller som hører til underfamilien tannkortvinger (Oxytelinae) i den store familien kortvinger (Staphylinidae).

Utseende 
Små, avlange, matt brunlige kortvinger. Kroppen er litt flattrykt, fint punktert. Hodet er stort, så bredt som pronotum, avrundet firkantet med litt utstående fasettøyne. Pronotum er avrundet firkantet, bredere enn langt. Dekkvingene er omtrent dobbelrt så lange som pronotum, bakkroppen sylindrisk.

Utbredelse 
Slekten er utbredt fra Texas i nord til Panama i sør.

Systematisk oversikt  

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien tannkortvinger Oxytelinae Fleming, 1821
 Gruppe Thinobiini J.Sahlberg, 1876
 Slekten Neoxus Herman, 1970
 Neoxus crassicornis (Casey, 1889)
 Neoxus dissimilis (Sharp, 1887)

Kilder

Eksterne lenker 
 bugguide.net - bildedatabase over nordamerikanske insekter 
 

Kortvinger
Biller formelt beskrevet i 1970
Oryssomma

Oryssomma er en slekt av biller som hører til familien kortvinger (Staphylinidae).

Utseende 
Em middelsstor (5,5 millimeter), avlang kortvinge. Hodet er stort og bredt med små fasettøyne, bredt rundet bak, avsmalende forover, med en U-formet grop ved midten av bakkanten. Antennene er litt lengre enn hodets bredde, tynne bortsett fra det ytterste leddet som er nokså stort og kjegleformet. Antenneleddene er nærmest kuleformede. Pronotum er så bretd som hodet, mye bredere enn langt, i bakre del innsnevret. Dekkvingene er ganske småog dekker ikke hele thorax, heller ikke på sidene. Bakkroppen er spoleformet, beina korte og kraftige.

Levevis 
I alle fall noen arter lever under barken på døde trær.
Andre lever på sandete elvebredder, i død ved eller i løvstrø. Noen holder til i trekroner, og en del ser ut til å være knyttet til maur og termitter.

Utbredelse 
Slekten e rutbredt i den neotropiske økosonen.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien Osoriinae Erichson, 1839
 Stammen Osoriini Erichson, 1839
 Slekten Oryssomma Notman, 1925 
 Oryssomma exalatus (Blackwelder, 1943)
 Oryssomma micropterum (Blackwelder, 1943)
 Oryssomma politum (Irmler, 2015)
 Oryssomma schwarzi Notman, 1925

Referanser

Eksterne lenker 
 

Osoriinae
Biller formelt beskrevet i 1925
Oskar Skriver

Oskar Skriver (født 1985) er en dansk lyddesigner. Han er utdannet fra Den Danske Filmskole i 2011. 

Skriver har vært ansvarlig for lyd og medarbeider på flere spillefilmer, animasjonsfilmer i tillegg til TV-serier og har vunnet Robertprisen to ganger.

Filmografi (utvalg) 
 2022: Lille Allan - den menneskelige antenne (Lydmester, lydredigering)
 2021: Rutete Ninja 2 (Lyddesign)
 2021: Marco-effekten (Lyddesign)
 2020: Scandinavian Star (dokumentar i seks episoder, lydmixer) 
 2019: Dronningen (Lyddesign)
 2019: Før frosten (Lydmixer) 
 2018: Rutete Ninja (Lyddesign)
 2018: Den skyldige (Lydmester, lydredigering)
 2017: Den utrolige historien om den kjempestore pæra (Lyddesign, lydmix)

Priser og nominasjoner 
Skriver har vunnet Robertprisen for årets lyddesigner to ganger; i 2020 for Dronningen og i 2019 for Den skyldige. Han var nominert i 2022 for Rutete Ninja 2, i 2020 for Før frosten, i 2019 for Rutete Ninja og i 2018 for Den utrolige historien om den kjempestore pæra.

Noter

Referanser

Eksterne lenker 
 

Lyddesignere
Robertprisen for årets lyddesigner
Personer fra København
Gennadij Bekojev

Gennadij Borisovitsj Bekojev (russisk: Геннадий Борисович Бекоев), født 1981, er sør-ossetisk politiker som har vært fungerende statsminister i Sør-Ossetia siden 29. august 2020. Han er partipolitisk uavhengig.

Politisk karriere 
Bekojev har jobbet I forsvarsdepartementet siden 2004. I 2017-2018 var han leder for den sør-ossetiske industrikomiteen. I november ble han av president Anatolij Bibilov utnevnt til visestatsminister i regjeringen til Erik Pukhajev.

Den 29. august 2020 ble statsminister Pukhajev avsatt av presidenten, og visestatsminister Bekojev overtok som fungerende statsminister. Årsaken til at Pukhajev ble avsatt skal ha vært et mistenkelig dødsfall på en person som hadde forsøkt å drepe innenriksminister Igor Naniev. Naniev selv ble også suspendert etter hendelsen. Bekojev vil være fungerende statsminister inntil en ny regjering oppnevnes av presidenten.

Referanser 

Sør-Ossetia